Държавен вестник, бр. 17, 2006 г., стр. 35

Б Р О Й  17
Д Ъ Р Ж А В Е Н   В Е С Т Н И К
С Т Р .  35
2. неизпълнение на служебните задължения;
3. неспазване на служебните правомощия;
4. неспазване на правилата на Етичния кодекс
за поведение на държавните служители в МВР.
(3) Държавните служители в МВР носят
дисциплинарна отговорност, независимо че
деянията им могат да са основание за търсене
и на друг вид отговорност.
Чл. 225. (1) Дисциплинарните наказания се
налагат не по-късно от два месеца от откриване
на нарушението и не по-късно от една година от
извършването му.
(2) Когато дисциплинарното нарушение е и
престъпление или административно нарушение,
сроковете по ал. 1 започват да текат от влизане
в сила на присъдата или на наказателното пос-
тановление.
(3) Сроковете по ал. 1 не текат, когато дър-
жавният служител е в законоустановен отпуск
или му е наложена мярка за неотклонение за-
държане под стража или домашен арест.
Чл. 226. (1) Дисциплинарните наказания са:
1. мъмрене;
2. писмено предупреждение;
3. порицание;
4. недопускане до конкурс за израстване в
категория или в степен за срок от една до три
години;
5. понижаване в длъжност за срок до една
година;
6. уволнение.
(2) За едно и също дисциплинарно наруше-
ние може да се наложи само едно дисциплинар-
но наказание.
Чл. 227. (1) Дисциплинарното наказание
уволнение се налага задължително в следните
случаи:
1. осъждане за умишлено престъпление от
общ характер или лишаване от право да се зае-
ма държавна длъжност;
2. нарушаване забраната на чл. 172, ал. 2 или
на чл. 173;
3. неподаване на декларацията по чл. 177, ал. 7;
4. нарушаване на правилата за защита на
класифицираната информация, довело до нере-
гламентиран достъп;
5. неявяване на работа без уважителни при-
чини в два последователни работни дни;
6. демонстративно неподчинение или под-
буждане към такова, заплаха или насилствени
действия спрямо ръководител или подчинен;
7. превишаване на власт или използване на
служебното положение за лична облага или за
облага на трети лица;
8. злоупотреба с власт или доверие;
9. умишлени нарушения на служебните за-
дължения, които са причинили значителна вре-
да на държавата, МВР, юридически лица или
граждани;
10. извършване на друго тежко дисциплинар-
но нарушение.
(2) В случаите на временно отстраняване от
длъжност по реда на Наказателно-процесуал-
ния кодекс за извършени умишлени престъпле-
ния по дела, приключили с влязла в сила присъ-
да, дисциплинарното наказание уволнение се
налага от датата на отстраняването.
Чл. 228. Наказанията се налагат със запове-
ди от:
1. министъра на вътрешните работи—за всич-
ки наказания по чл. 226 за стажантите и служи-
телите от категории А, Б, В и Г, без наказани-
ето уволнение, ако служителят е назначен с указ;
2. органите по чл. 186, ал. 1—за всички нака-
зания по чл. 226 за служителите от категории Д
и Е, а за служителите от категории А, Б, В и Г—
без наказанията по чл. 226, ал. 1, т. 4—6;
3. служители на длъжност “началник на сек-
тор”, приравнените на нея и по-висока—за на-
казанията по чл. 226, ал. 1, т. 1—3;
4. служители на длъжност “началник на гру-
па” и приравнените на нея—за наказанията по
чл. 226, ал. 1, т. 1 и 2.
Чл. 229. (1) Дисциплинарно наказващият
орган е длъжен преди налагане на дисципли-
нарното наказание да изслуша държавния слу-
жител или да приеме писмените му обяснения,
освен когато по зависещи от държавния служи-
тел причини той не може да бъде изслушан или
да даде писмени обяснения.
(2) При определяне вида и размера на дис-
циплинарните наказания се вземат предвид
тежестта на нарушението и настъпилите от
него последици, обстоятелствата, при които е
извършено, формата на вината и цялостното
поведение на държавния служител по време
на службата.
(3) За разкриване на обективната истина
могат да се използват всички начини и средст-
ва, допустими от закон.
(4) Наказващият орган е длъжен да събере
и оцени всички доказателства, включително
събраните при одити или други проверки, как-
то и доказателствата, посочени от държавния
служител.
(5) Дисциплинарното производство се про-
вежда в отсъствие на държавния служител,
когато това няма да попречи за разкриване на
обективната истина, ако държавният служител:
1. не е намерен на посочения от него адрес
или го е променил, без да уведоми съответния
орган;
2. се намира в чужбина, без да е в законоус-
тановен отпуск или в служебна командировка,
и не е представил уважителни причини за това.
Чл. 230. (1) При наличие на данни за извър-
шено тежко дисциплинарно нарушение по чл. 227
дисциплинарното производство се образува с
писмена заповед на министъра на вътрешните
работи и се открива дисциплинарно дело.
(2) В случаите по ал. 1 дисциплинарното
производство се провежда от дисциплинарно-
разследващи органи, определени от министъра
на вътрешните работи.